
Jelgavas novada pašvaldība, vienotais reģistrācijas numurs 9009118031, juridiskā adrese Pasta iela 37, Jelgava, LV-3001, turpmāk–Iznomātājs, tās iestādes Zaļenieku pagasta pārvaldes vadītāja Aivara Brikmaņa personā, kurš amatu pilnvaru robežās rīkojas pamatojoties uz Jelgavas novada domes 2023.gada 1. jūnijā apstiprināto noteikumu “Jelgavas novada pašvaldības zemes iznomāšanas  kārtība” 17.punktu, no vienas puses, un

(Nosaukums/ vārds, uzvārds), (reģistrācijas numurs/ personas kods), (adrese/dzīvesvietas adrese), turpmāk–Nomnieks, (juridiskai personai paraksttiesīgā persona), no otras puses, turpmāk  abas kopā – Puses, bet katra atsevišķi – Puse,

pamatojoties uz:

· Jelgavas novada Īpašuma pārvaldes 2026. gada ___.______ lēmumu Nr.___ “_____________”;

· Jelgavas novada pašvaldības Nomas un apbūves tiesību izsoļu komisijas 2026. gada               lēmumu Nr. _______ “Par nomas tiesību izsoles rezultātu apstiprināšanu ______”,

savstarpēji vienojoties, vadoties no Latvijas Republikā spēkā esošajiem normatīvajiem aktiem, noslēdz šādu lauksaimniecībā izmantojamās zemes nomas līgumu, turpmāk – Līgums:

1. LĪGUMA PRIEKŠMETS
1.1. Iznomātājs nodod un Nomnieks pieņem nomas lietošanā neapbūvētu Iznomātāja īpašumā esošo zemes vienību, turpmāk –Zemesgabals:

	Nosaukums/Adrese
	“Zaļenieku lauksaimniecības skola”, Zaļenieku pagasts, Jelgavas novads

	Zemes vienības kadastra apzīmējums
	54960040127

	Iznomātā zemes gabala platība, ha
	23,9

	Lauksaimniecības zemes kvalitatīvais novērtējums (balles)
	49


	Zemesgabala lietošanas mērķis
	zeme, uz kuras galvenā saimnieciskā darbība ir lauksaimniecība /kods 0101/ 

	Zemesgabala aprobežojumi 
	Informācija par uz Zemesgabalu attiecināmajiem apgrūtinājumiem, tostarp aizsargjoslām, ir iegūstama Apgrūtināto teritoriju informācijas sistēmas (ATIS) e‑pakalpojumos un nosakāma atbilstoši spēkā esošajiem normatīvajiem aktiem, tai skaitā Aizsargjoslu likumam. 


1.2. Iznomātā Zemesgabala robežas Nomniekam ir zināmas, kā arī tās redzamas Valsts zemes dienesta Kadastra informācijas sistēmas kadastra kartē, un bez pretenzijām pieņemamas.
1.3. Iznomātājs apliecina, ka viņam uz Līguma noslēgšanas brīdi ir tiesības slēgt Līgumu un uzņemties tajā paredzētās saistības. Iznomātājs apliecina, ka Zemesgabals līdz Līguma noslēgšanai nav nevienam atsavināts, nav ieķīlāts un tam nav uzlikts aizliegums Zemesgabalu iznomāt.

1.4. Līguma neatņemama sastāvdaļa ir izkopējums no Valsts zemes dienesta Kadastra informācijas sistēmas kadastra kartes (pielikums).

2. LĪGUMA DARBĪBAS LAIKS UN SPĒKĀ STĀŠANĀS

2.1. Līgums stājas spēkā 2027. gada 1. janvārī un ir spēkā līdz 2032. gada 31. decembrim, ar pienākumu Pusēm pēc Līguma darbības termiņa beigām izpildīt Līguma darbības laikā radušās saistības.

2.2. Zemesgabala lietošanas tiesības Nomniekam rodas no Līguma spēkā stāšanās brīža.

3. NOMAS MAKSA UN NORĒĶINU KĀRTĪBA
3.1. Nomnieks maksā Iznomātājam nomas maksu ___EUR (-------euro) gadā un pievienotās vērtības nodokli normatīvajos aktos noteiktajā apmērā.

3.2. Nomas maksas aprēķina periods ir viens ceturksnis. Nomas maksa maksājama līdz attiecīgā ceturkšņa pēdējā mēneša beigām, saskaņā ar Iznomātāja nosūtīto rēķinu elektroniski uz Nomnieka norādīto e-pasta adresi, oficiālo elektronisko adresi (e-adresi), kas sagatavots strukturētā elektroniskā formātā (e-rēķins) vai saskaņā ar rēķinu, kas noformēts kā pasta sūtījums, uz Nomnieka norādīto adresi. 

3.3. Nomas maksu Nomnieks maksā skaidrā naudā Jelgavas novada pašvaldības kasē vai ar bezskaidras naudas pārskaitījumu uz Iznomātāja norādīto bankas kontu.

3.4. Papildus nomas maksai Nomnieks maksā nekustamā īpašuma nodokli. 
3.5. Par kavētiem maksājumiem Nomnieks maksā nokavējuma procentus 0,1 % apmērā no kavētās maksājuma summas par katru kavējuma dienu, sākot ar dienu, kad iestājies samaksas termiņš. Par kavētiem nekustamā īpašuma nodokļa maksājumiem Nomnieks atbild saskaņā ar normatīviem aktiem par nekustamā īpašuma nodokļa samaksu.

3.6. Līgumā noteiktie kārtējie maksājumi tiek uzskatīti par samaksātiem tikai pēc nokavējuma procentu un iepriekšējo (nokavēto) maksājumu samaksāšanas.

3.7. Iznomātājam ir tiesības vienpusēji grozīt nomas maksas apmēru bez grozījumu izdarīšanas noslēgtajā Līgumā, nosūtot Nomniekam rakstisku paziņojumu vai rēķinu, ja :

3.7.1. ja normatīvie akti noteic citu nomas maksas aprēķināšanas kārtību (tajā skaitā, ja Nomnieks nav novērsis apstākļus, kas ir par pamatu, kad normatīvajos aktos noteiktajos gadījumos Iznomātājam jānosaka palielināta nomas maksa). Šajā gadījumā nomas maksa vai citu saistīto maksājumu apmērs tiek mainīts ar dienu, kāda noteikta attiecīgajos normatīvajos aktos.

3.7.2.  ar normatīvajiem aktiem tiek no jauna ieviesti vai palielināti uz Zemesgabalu attiecināmi nodokļi un nodevas vai mainīts ar nodokli apliekamais objekts. Šajā gadījumā nomas maksa vai citu saistīto maksājumu apmērs tiek mainīts ar dienu, kāda noteikta attiecīgajos normatīvajos aktos.

3.8. Ja Nomnieks nepiekrīt grozītās nomas maksas apmēram un vēlas Līgumu lauzt, par laiku līdz Zemesgabala atbrīvošanai un Līguma darbības pārtraukšanai, nomas maksa tiek aprēķināta atbilstoši no jauna noteiktās nomas maksas apmēram.  

4. IZNOMĀTĀJA PIENĀKUMI UN TIESĪBAS

 4.1. Iznomātājs apņemas:

4.1.1. nodot Nomniekam iznomāto Zemesgabalu;

4.1.2. nepasliktināt Nomniekam nomas lietošanas tiesības uz Zemesgabalu vai tā daļu;

4.1.3. atlīdzināt Nomniekam radušos zaudējumus, ja pārkāpti šī līguma 4.1.2.apakšpunkta nosacījumi.

4.2. Iznomātājam ir tiesības: 

4.2.1. kontrolēt, vai Zemesgabals tiek izmantots atbilstoši Līguma noteikumiem, un šajā nolūkā bez Nomnieka klātbūtnes to apskatīt dabā;

4.2.2. prasīt Nomniekam nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus;

4.2.3. Līguma darbības laikā, pamatojoties uz Nomnieka ierosinājumu, samazināt nomas maksu, ja nekustamā īpašuma tirgus segmentā pastāv nomas objektu pieprasījuma un nomas maksu samazinājuma tendence. Ja Nomnieks Zemesgabalā veic saimniecisko darbību un samazinātas nomas maksas piemērošanas gadījumā atbalsts Nomniekam kvalificējams kā komercdarbības atbalsts, nomas maksu nosaka atbilstoši neatkarīga vērtētāja noteiktajai tirgus nomas maksai. Nomnieks kompensē Iznomātājam pieaicinātā neatkarīgā vērtētāja atlīdzības summu. Nomas maksu nesamazina pirmajos trīs gados pēc Līguma noslēgšanas.

4.3. Iznomātājs neatbild par Nomnieka ieguldījumiem un izdevumiem, apsaimniekojot Zemesgabalu. Iznomātājs nav atbildīgs par zaudējumiem, kas radušies Nomniekam citu personu darbības vai bezdarbības dēļ.

5. NOMNIEKA PIENĀKUMI UN TIESĪBAS
5.1. Nomnieks apņemas kā krietnam un rūpīgam saimniekam rūpēties par Zemesgabalu, uzturēt to atbilstoši normatīvo aktu prasībām, tajā skaitā: 

5.1.1. nodrošināt Zemesgabala lietošanu atbilstoši noteiktajam nekustamā īpašuma lietošanas mērķim;

5.1.2. nepieļaut auglīgās augsnes virskārtas iznīcināšanu vai tās kvalitātes pasliktināšanos;

5.1.3. ar savu darbību neizraisīt Zemesgabala applūšanu, tās pārpurvošanos vai sablīvēšanos, nepieļaut Zemesgabala piesārņošanu un novērst citus zemi postošus procesus;

5.1.4. nepieļaut Zemesgabala aizaugšanu, augu invazīvo sugu izplatīšanos un citus procesus, kā rezultātā  pasliktinās zemes kultūrtehniskais stāvoklis;

5.1.5. nepieļaut darbības, kas pasliktina līdzās esošo zemju kvalitāti;

5.1.6. kopt un uzturēt kārtībā Zemesgabalam piegulošos un šķērsojošos ceļus un meliorācijas sistēmas;                          

5.1.7. ievērot Zemesgabala lietošanas tiesību apgrūtinājumus un aprobežojumus (ja tādi ir), t.sk., esošās pazemes un virszemes komunikācijas, inženierkomunikāciju un objektu aizsargjoslas, atbilstoši Aizsargjoslu likuma prasībām un citus lietošanas tiesību aprobežojumus, kas noteikti saskaņā ar normatīvajiem aktiem, arī tad, ja tie nav ierakstīti zemesgrāmatā;

5.1.8. Līgumā noteiktajos termiņos un apmērā maksāt nomas maksu un nekustamā īpašuma nodokli;

5.1.9. nenodot Zemesgabalu lietošanā citām personām.

5.2. Nomnieks ir pilnībā atbildīgs par visu ar Līgumu uzņemto saistību un pienākumu izpildīšanu. Nomniekam ir pienākums atlīdzināt zaudējumus, kas radušies Nomnieka vainas, prettiesiskas rīcības (darbības vai bezdarbības) dēļ.

5.3. Nomnieks nav tiesīgs veikt meliorācijas darbus Zemesgabalā bez rakstiskas saskaņošanas ar Iznomātāju.

5.4. Nomniekam ir pienākums atļaut Iznomātājam apsekot Zemesgabalu, lai pārliecinātos par tā izmantošanu atbilstoši Līguma nosacījumiem.

5.5. Nomniekam ir pienākums nekavējoties informēt Iznomātāju par izmaiņām Nomnieka rekvizītu maiņu, nodokļa maksātāja statusa maiņu, reorganizāciju, likvidācijas vai maksātnespējas procesa uzsākšanu.

5.6. Nomnieks ir tiesīgs slēgt līgumus par medību tiesībām uz termiņu, kas nepārsniedz Līguma darbības laiku, vienlaikus paredzot nosacījumu, ka līgums par medību tiesībām uzskatāms par izbeigtu dienā, kad tiek pirms termiņa pārtraukts šis Līgums. Nomniekam 5 (piecu) darba dienu laikā ir pienākums rakstiski paziņot par šāda fakta iestāšanos personai vai medību kolektīvam, kurai/kuram ir piešķirtas medību tiesības, kā arī Iznomātājam.

5.7. Nomnieks nav tiesīgs apbūvēt iznomāto Zemesgabalu.

6. LĪGUMA GROZĪŠANA, IZBEIGŠANA UN STRĪDU IZSKATĪŠANAS KĀRTĪBA

6.1. Puses var rakstiski vienoties par Līguma izbeigšanu.

6.2. Nomniekam ir tiesības vienpusēji lauzt Līgumu, par to rakstiski brīdinot Iznomātāju ne vēlāk kā 1 (vienu) mēnesi iepriekš pirms ražas novākšanas vai lauksaimniecības darbu uzsākšanas uz Zemesgabala, ja:

6.2.1. no Nomnieka neatkarīgu iemeslu dēļ viņš vairs nevar izmantot nomāto Zemesgabalu  Līgumā paredzētajiem mērķiem;
6.2.2. Iznomātājs nepamatoti traucē Nomniekam izmantot Zemesgabalu Līgumā paredzētajiem mērķiem.

6.3. Nomniekam vienpusēji laužot Līgumu, ir pienākums norēķināties par Zemesgabala lietošanu par visu ceturksni, atbilstoši piestādītajam rēķinam.

6.4. Iznomātājam ir tiesības vienpusēji lauzt Līgumu, rakstiski informējot Nomnieku termiņā, kas nav īsāks par 10 (desmit) darbdienām, neatlīdzinot Nomniekam zaudējumus, kas saistīti ar Līguma pirmstermiņa izbeigšanu, ja:
6.4.1. Nomnieks ir nokavējis nomas maksas vai nekustamā īpašuma nodokļa maksājumus par vienu ceturksni;

6.4.2. Nomnieks nav uzsācis Zemesgabala apsaimniekošanu atbilstoši Līgumā paredzētajiem mērķiem;
6.4.3. Iznomātājam kļuvis zināms, ka Nomniekam pasludināts personas maksātnespējas process, apturēta saimnieciskā darbība vai uzsākts likvidācijas process, ko apliecina informācija, kurai saskaņā ar normatīvajiem aktiem ir publiska ticamība;
6.4.4. Nomniekam ir jebkādas citas neizpildītas līgumsaistības pret Iznomātāju;
6.4.5. Nomnieka vainas dēļ netiek ievēroti normatīvie akti vai Līguma noteikumi;
6.4.6. Zemesgabals bez Iznomātāja piekrišanas ir nodots lietošanā vai apakšnomā trešajām personām;

6.4.7. Nomnieks Zemesgabalu izmanto neatbilstoši Līgumā noteiktajam zemes lietošanas mērķim vai tā lietošanas veidam un raksturam.
6.5. Iznomātājam ir tiesības vienpusēji lauzt Līgumu, rakstiski informējot Nomnieku termiņā, kas nav īsāks par 3 (trīs) mēnešiem, neatlīdzinot Nomniekam zaudējumus, kas saistīti ar Līguma pirmstermiņa izbeigšanu, ja Zemesgabals nepieciešams sabiedrības vajadzību nodrošināšanai vai pašvaldības publisko autonomo funkciju veikšanai.

6.6. Līguma noteikumus var grozīt vai papildināt Pusēm rakstiski vienojoties. Grozījumi un papildinājumi Līgumā stājas spēkā pēc to noformēšanas rakstiski. Līgumā paredzētajos gadījumos Iznomātājam ir tiesības vienpusēji grozīt Līguma nosacījumus. Nekādas mutiskas vienošanās un sarunas netiks uzskatītas par šī Līguma noteikumiem.

6.7. Jebkuri strīdi ir izskatāmi pēc iespējas pārrunu ceļā, neatceļot Līgumu un nemainot tā būtību. Ja strīdus nav iespējams atrisināt pārrunu ceļā, tie izskatāmi tiesu iestādēs Latvijas Republikas likumos noteiktajā kārtībā, pie kam, ja tas noved pie Līguma atcelšanas, vainīgajai pusei ir jāatmaksā otrai pusei viss tiešais zaudējums, kas tai radies sakarā ar Līguma laušanu. 

6.8. Līgumā neparedzētās attiecības Puses regulē, pamatojoties uz Latvijas Republikā spēkā esošiem normatīvajiem aktiem.

7. NOSLĒGUMA NOTEIKUMI  

7.1. Par Līgumā iznomāto Zemesgabalu Eiropas Savienības un nacionālos lauksaimniecības atbalsta maksājumus saņem Nomnieks.

7.2. Ar Līguma parakstīšanu visas iepriekšējās sarunas un priekšlikumi zaudē spēku un Pušu attiecības regulē tikai Līgums un atbilstošie Latvijas Republikas normatīvie akti.
7.3. Ja tiek pieņemti jauni vai tiek grozīti esošie likumi, Ministru kabineta noteikumi vai citi normatīvie akti, un to normas līgumslēdzējiem ir saistošas, Pusēm pildot Līgumu jāievēro minēto normu noteikumi. Ja kāds Līguma noteikums, neatkarīgi no Pušu gribas, atkrīt, pārējie noteikumi saglabā savu spēku, ja vien nav atkrituši būtiski Līguma noteikumi, bez kuriem tā izpilde ir kļuvusi neiespējama.

7.4. Līgums ir saistošs abu līgumslēdzēju Pušu struktūrvienībām, darbiniekiem, pārstāvjiem, pilnvarotajiem, tiesību pārmantotājiem un saistību pārņēmējiem. Tiesību pārņēmējam 30 (trīsdesmit) dienu laikā no tiesību pārņemšanas dienas Līgums jāpārslēdz vai jāpārjauno uz sava vārda.

7.5. Līgumslēdzēji nav atbildīgi par līgumsaistību neizpildi un neizpildes dēļ radītajiem zaudējumiem, ja tas noticis nepārvaramas apstākļu dēļ (piemēram, dabas stihija, ugunsgrēks, militāras akcijas). Minēto apstākļu esību apliecina kompetenta institūcija. Par līgumsaistību izpildes neiespējamību minēto apstākļu dēļ viens līgumslēdzējs informē 5 (piecu) dienu laikā pēc šo apstākļu iestāšanās un, ja nepieciešams, vienojas par turpmāku Līguma izpildes kārtību vai izbeigšanu.
7.6. Līgums sagatavots elektroniska dokumenta veidā un parakstīts ar drošu elektronisko parakstu un satur laika zīmogu. Līguma abpusējas parakstīšanas datums ir pēdējā parakstītāja laika zīmoga laiks un datums.  Pusēm ir pieejams abpusēji parakstīts Līgums elektroniskā formātā.

8.  PUŠU REKVIZĪTI UN PARAKSTI

	Iznomātājs 
	Nomnieks

	Jelgavas novada pašvaldība

Reģistrācijas numurs 9009118031

Pasta iela 37, Jelgava, LV-3001

Zaļenieku pagasta pārvaldes vadītājs 

_____________________________

A.Brikmanis
	Vārds, uzvārds/ nosaukums

personas kods/reģistrācijas numurs

adrese

tel.

e-pasts:

________________________




Pielikums 

Lauksiamniecībā izmantojamās zemes nomas līgumam

Nr.__________
Zemes vienības ar kadastra apzīmējumu

54960040127 nomas robežu skice

Izkopējums no kadastra kartes

